Panas ngenthak-enthak nylomot sirahku, Kemis Legi (12/2) ora watara suwe saka bedhug Luhur. Ing sangarepe lawang mlebu Pasar Gedhe, Sala, aku nyumurupi ibu-ibu nangis, badane lemes dirubung para mbok-mbok bakul pasar lan bapak-bapak nganggo sragam pegawe pamarentah. Ana kang maringi arem-arem marang putrane ibu-ibu kang nangis mau, ana uga kang ngulungake teh panas, rong gelas cacahe.
